घटिया सामग्री के चलते उखड़ी सड़क
भास्कर न्यूज | दौसा (ग्रामीण)
सार्वजनिकनिर्माण विभाग की ओर से बारिश से उखड़ी खराब हुई डामरीकरण सड़कों का मरम्मत का कार्य शुरू करा दिया, लेकिन दौसा खेाहरा मार्ग पर दो दिन पूर्व ही मरम्मत कराई गई सड़क वाहनो के साथ उखड़ गई।
सड़क उखड़ने की जानकारी मिलते ही पूर्व सरपंच भीख नारायण शर्मा सहित दर्जनों लोग मौके पर पहुंचे तथा उखड़ी पड़ी सड़क को देखकर नाराजगी जताते हुए ठेकेदार से निर्माण कार्य बंद कर अधिकारियों को मौके पर बुलाने की मांग की।
भीख नारायण शर्मा, रामसिंह मीणा, सुरेश कुमार शर्मा, विश्राम मीणा, नंदकिशोर शर्मा, बजरंगलाल शर्मा ने बताया कि पांच किमी टूटी पड़ी सड़क को ठीक करने का तीन दिन से पेच लगाने का कार्य किया जा रहा है, लेकिन रोलर से कुटाई नहीं कराने के कारण वाहनों के टायरों के साथ दूसरे ही दिन उखड़ गए। बार बार अधिकारियों को मौके पर बुलाने की मांग के बाद भी कोई सुनवाई नहीं हो रही है। इससे सरकारी पैसों का उपयोग की जगह दुरुपयोग हो रहा है।
hin_Deva bho_Deva hin_Deva hin_Deva hin_Deva